Comite Olimpico Antias Hulandes

**Comite Olimpico Antias Hulandes** (Hulandes: Nederlands Antilliaans Olympisch Comité, abrevia NAOC), tabata un organisacion deportivo di Antias Hulandes, constitui pa e islanan Aruba (te 1986), Corsou, Sint Maarten (awor paisnan den Reino Hulandes) y Boneiro, Sint Eustatius y Saba (awor parti di Hulanda te cu su disolucion na 2010. E tabata miembro di IOC di 1950 pa 2011. Miembro di NAOC tabata federacionnan deportivo di Antias Hulandes cu tabata activo den "deportenan olimpico".

## Historia
Na 1930, e Congreso Olimpico a duna empuhe pa lanta un comite olimpico pa Colonia Corsou. E organisacion *Curaçaose Bond voor Lichamelijke Opvoeding* (CBLO)  a keda establece dia 23 di maart 1931 como division di e Comite Olimpico Hulandes (NOC). Na 1950 e ta wordo reconoce como comite olimpico nacional di Antias Hulandes door di IOC. 

Na 1938, CBLO tabata un di e miembronan fundado di e Organisacion Deportivo Centro Americano y di Caribe, cu a cambia nomber na 1951 pa Organisacion Deportivo Panamericano (ODEPA). 

Na 1954, siguiendo e status constitucional nobo di Antias Hulandes, CBLO a cambia nomber pa *Nederlandse Antilliaans Fysieke Onderwijsvereniging* (NABLO). Un dado momento NABLO tabata encorpora tres funcion: (1) Comite Olimpico Nacional Antias Hulandes (NAOC), (2) organisacion deportivo Nederlands Antilliaanse Bond voor Lichamelijke Opvoeding y (3) confederacion deportivo di e isla Corsou. Door cu Arubaanse Sportunie (ASU) a sinti cu e tabata carece di suficiente autoridad den NAOC, esaki a resulta den un conflicto entre NAOC y ASU y hasta un prohibicion di parti di ASU pa su miembronan competi contra Corsou den eventonan deportivo.

Na 1961, NAOC ta cambia su structura, creando dos division: uno pa e organisacionnan deportivo (Asociacion di Organisacionnan Deportivo Corsou) y e otro pa e instalacionnan (Fundacion pa Explotacion di Veldnan Deportivo). Den añanan 1960, Mordy S.L. Maduro, presidente di NAVU, tabata presidente di NAOC.

Na 1986, despues di e status nobo di Aruba, a funda Comite Olimpico Arubano como un split for di NAOC.

### Despues di disolucion di Antias Hulandes
Na 1996, IOC a tuma e decision cu solamente estadonan soberano por establece nan mes Comite Olimpico Nacional. Consecuentemente, despues di e reformanan constitucional dentro di Reino Hulandes na 2010, Corsou y Sint Maarten no por a lanta nan propio organisacion olimpico. Sinembargo, IOC tabata dispuesto pa permiti NAOC sigui den su forma di e momento ey basta cu e islanan y nan federacionnan deportivo por a crea un structura p’esaki. A logra esaki den un conferencia na 2009, pero el a wordo anula na 2010 door di e gobierno nobo di Schotte cu tabata aspira un propio comite olimpico nacional pa Corsou. A opta pa confrontacion y a tuma accion legal contra IOC, cu no a duna resultado lagando e islanan Corsou y Sint Maarten man bashi. 

Pareu cu e retiro di e miembrecia di NAOC na juli 2011, hunta ehecutivo di IOC a permiti atletanan competi na e Weganan Panamericano di 2011 (bou di e bandera di PASO) y tambe e Weganan Olimpico di 2012 bou di e bandera olimpico como atleta olimpico independiente. Despues di 2012, atletanan di Corsou y Sint Maarten mester scoge pa representa sea Hulanda of Aruba. 

Atletanan cu a haci uzo di e opcion aki ta:

Actualmente solamente FINA, FIFA y CONCACAF ta reconoce Corsou como sucesor di Antias Hulandes.

## Mira tambe
* Atletanan Olimpico Independiente den Weganan Olimpico di Zomer 2012
* Comite Olimpico Arubano

## Link externo
* NAOC.info